Ir-Regolament tal-Kunsill (KEE) Nru 787/89
tal-20 ta' Marzu 1989
li jemendar-RegolamentNru 1883/78 li jistabblixxi r-regoli ġenerali għall-finanzjament ta' l-interventi mit-Taqsima Garanziji tal-Fond Agrikolu Ewropew dwar Gwida u Garanzija
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 729/70 tal-21 ta' April dwar il-finanzjament tal-politika komuni agrikola [1], kif l-aħħar emendat bir-Regolament (KEE) Nru 2048/88 [2], u b'mod partikolari l-Artikolu 3 (2) tiegħu,
Wara li kkunsidra l-proposta mill-Kummissjoni,
Billi l-Artikolu 6 tar- Regolament (KEE) Nru 1883/78 [3], kif l-aħħar emendat bir-Regolament (KEE) Nru 2050/88 [4], jistipula illi l-ħidmiet materjali li joħorġu mill-ħażna u, fejn approprjat, il-proċessar tal-prodotti ta' l-intervent iridu jiġu ffinanzjati permezz ta' ammonti standard uniformi fil-Komunità kollha; billi l-istess regoli għandhom japplikaw għall-finanzjament mit-Taqsima Garanziji tal-FAEGG dwar l-ispejjeż li joħorġu mill-miżuri speċjali mfassla sabiex jiggarantixxu l-użu u/jew id-destinazzjoni tal-prodotti miżmuma mill-agenziji ta' l-intervent għal raġunijiet speċifiċi, waqt li dawn il-miżuri jkunu stabbiliti bir-regoli Komunitarji,
ADOTTA DAN IR-REGOLAMENT:
L- Artikolu 1
Is-subparagrafu li ġej huwa hawnhekk miżjud ma' l-Artikolu 6 tar-Regolament (KEE) Nru 1883/78:
"L-ispejjeż li joħorġu minn miżuri speċjali mfassla għalbiex jiggarantixxu l-użu u/jew id-destinazzjoni tal-prodotti miżmuma mill-agenziji ta' l-intervent għal għanijiet mogħtija, li jiġu adottati mill-organizzazzjonijiet komuni tas-suq u l-ispejjeż li jinġarru mit-Taqsima Garanziji tal-FAEGG għandhom jiġu ffinanzjati wkoll mill-ammonti standard uniformi fil-Komunità kollha. L-ammonti standard għandhom jiġu stabbiliti skond il-proċedura stabbilita fl-ewwel subparagrafu."
L- Artikolu 2
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika wkoll għan-nefqa miġrura mill-1 ta' Jannar 1987.
Dan ir-Regolament jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-20 ta' Marzu 1989.